Xota
Xota (Hispanice: jota, ex Catalaunice xotar 'salire') est saltatio Hispanica, praecipua musica regionum Valentiae, Aragoniae, Castellae, Navarrae, Rivogiae et Cantabriae. Nihilominus, ob causam migrationum Hispanorum xota etiam in Philippinis insulis invenitur. Musica xotarum tacta est cum panduriis, lautis, citharis, et crotalis. Textus xotarum amorem, vitam, Hispaniam aut regiones, vel Virginem Mariam, laudant. Sunt xotis partes duae alternae, cantus et saltatio: dum cantor canit, saltatores nihil faciunt; dum cantor silet, saltatores saltationem incipiunt. In saltatione, saltatores brachiis elatis saliunt, et cruribus latis se vertent.